ai4bharat/Pralekha huggingface dataset:
ریلوے کی وزارت
اب واٹس ایپ کے ذریعہ آن لائن کھانے کا آرڈر:ہندوستانی ریلوےنے نئی سروس کا آغاز کیا
- ہندوستانی ریلوے، پی ایس یو ، آئی آر سی ٹی سی نے ریلوے مسافروں کے لئے واٹس ایپ کمیونیکیشن شروع کیا ہے تاکہ ای کیٹرنگ خدمات کے ذریعہ کھانے کا آرڈریا جاسکے۔
- گراہک کے لئے واٹس ایپ نمبر +91-8750001323 ایک انٹر ایکٹو ٹو وے کمیونیکیشن پلیٹ فارم بن جائے گا ۔
- اے آئی پاور چیٹ بوٹ مسافروں کے لئے ای کیٹرنگ خدمات کی تمام سوالوں سے نمٹے گا اور ان کے لئے کھانے کا آرڈر بھی بک کرےگا۔
- ای کیٹرنگ خدمات کے لئے واٹس ایپ کمیونیکیش مخصوص ٹرینوں اور مسافروں پر لاگو کیا گیا ہے۔
- گراہک کی تجاویز اور فیڈ بیک کی بنیاد پر کمپنی دیگر ٹرینوں میں بھی یہ اسکیم لاسکے گی۔
ہندوستانی ریلوے کے پی ایس یو انڈین ریلوے کیٹرنگ اینڈ ٹورزم کارپوریشن لیمٹڈ  نے خصوصی طور پر تیار کی گئی ویب سائٹ www.catering.irctc.co.in کے ساتھ ساتھ اپنے ای کیٹرنگ ایپ فوڈاینڈ ٹریک کے ذریعہ ایک خدمات شروع کی ہیں۔
اپنی ای کیٹرنگ خدمات کو زیادہ موثر بنانے اور گراہکوں پر توجہ دینے کے لئے مزید ایک قدم آگے جاتے ہوئے ہندوستانی ریلوے نے حال ہی میں ریلوےمسافروں کے لئے واٹس ایپ کمیونیکیشن شروع کیا ہے تاکہ ای کیٹرنگ خدمات کے ذریعہ کھانے کا آر ڈر دیا جاسکے۔ بزنس واٹس ایپ نمبر +91-8750001323 اس مقصد کے لئے شروع کیا گیا ہے ۔
ابتدا میں واٹس ایپ کمیونی کیشن کے ذریعہ ای کیٹرنگ خدمات کے دو مرحلوں میں نفاذ کا منصوبہ بنایا گیا تھا ۔ پہلے مرحلے میں بزنس واٹس ایپ نمبر www.ecatering.irctc.co.in لنک پر کلک کرکے ای کیٹرنگ خدمات کا انتخاب کرنے کے لیے ای ٹکٹ بک کرنے والے صارف کو پیغام بھیجے گا۔
اس متبادل کے ساتھ، صارفین براہ راست آئی آر سی ٹی سی کی ای کیٹرنگ ویب سائٹ کے ذریعے ایپ کو ڈاؤن لوڈ کرنے کی ضرورت کے بغیر اپنی پسند کے کھانے کی بکنگ کر سکیں گے اپنی پسند کے ریستوراں سے جو اسٹیشنوں پر دستیاب ہیں ۔
خدمات کے اگلے مرحلے میں، واٹس ایپ نمبر کو صارف کے لیے ایک انٹرایکٹو دو طرفہ کمیونیکیشن پلیٹ فارم بننے کے لیے فعال کیا جائے گا جہاں ایک اے آئی پاور چیٹ بوٹ مسافروں کے لیے ای کیٹرنگ سروسز کے تمام سوالات کو ہینڈل کرے گا اور ان کے لیے کھانا بھی بک کرے گا۔
اس کے شروع ہوجانے کے ساتھ منتخب ٹرینوں اور مسافروں پر ای کیٹرنگ خدمات کے لیے واٹس ایپ کمیونیکیشن کو لاگو کیا گیا ہے اور صارفین کے تاثرات اور تجاویز کی بنیاد پر، ریلوے دیگر ٹرینوں پر بھی اسے فعال کرے گا۔
آج، تقریباً 50000 کھانے ایک دن میں صارفین کو آئی آر سی ٹی سی کی ای کیٹرنگ خدمات کے ذریعے فراہم کیے جا رہے ہیں جو اس کی ویب سائٹ اور ایپ کے ذریعے فعال ہیں۔
کوئلے کی وزارت
تجارتی کوئلہ کان کی نیلامی کا دن - دو
کوئلے کی وزارت نے 30 مارچ 2022 کو سی ایم ایس پی ایکٹ اور ایم ایم ڈی آر ایکٹ کی چوتھی قسط اور سی ایم ایس پی ایکٹ اور ایم ایم ڈی آر ایکٹ کی 5ویں قسط کی دوسری کوشش کے تحت تجارتی کان کنی کے لیے کوئلے کی کانوں کی نیلامی شروع کی تھی۔ ای نیلامی کے پہلے اور دوسرے دن، دو کوئلے کی کانیں نیلامی کے لیے رکھی گئی تھیں جن میں سے دونوں کوئلے کی کانیں ایم ایم ڈی آر کول مائنز تھیں۔ کوئلے کی کانوں کی تفصیلات درج ذیل ہیں:-
- کوئلے کی دونوں کانوں کو مکمل طور پر دریافت کیا گیا ہے۔
- کوئلے کی ان کانوں کے کل ارضیاتی ذخائر 1288.28 ملین ٹن ہیں۔
- ان کوئلے کی کانوں کے لیے مجموعی اعلیٰ صلاحیت کی شرح  20 ملین ٹن سالانہ ہے۔
دن 1 اور دن 2 کے نتائج حسب ذیل ہیں:
|
|
نمبر شمار
|
|
کان کا نام
|
|
ریاست
|
|
پی آر سی 
|
|
ارضیاتی ذخائر 
|
|
جمع کی گئی اختتامی بولی
|
|
ریزرو قیمت 
|
|
حتمی پیشکش 
|
|
1-2
|
|
گھوگھرپلی اور اس کی ڈپ ایکسٹینشن
|
|
اوڈیشہ
|
|
20.00
|
|
1,288.28
|
|
ویدانتا لمیٹڈ/68522
|
|
4.00
|
|
23.00
زراعت اور کاشتکاروں کی فلاح و بہبود کی وزارت
وزیر زراعت جناب نریندر سنگھ تومر نے پردھان منتری فصل بیمہ یوجنا کے پانچ سال مکمل ہونے پر ساجھے داروں کے ساتھ ایک میٹنگ کی صدارت کی
انھوں نے چیلنجوں اور اسکیم کے لیے ریاستی حکومتوں، بینکوں اور بیمہ کمپنیوں کے ساتھ اگلے اقدام کے بارے میں تبادلہ خیال کیا
پردھان منتری فصل بیمہ یوجنا کسانوں کے لیے ایک تحفظاتی اسکیم ہے: نریندر سنگھ تومر
مرکزی وزیر زراعت جناب نریندر سنگھ تومر نے پردھان منتری فصل بیمہ یوجنا کے پانچ سال مکمل ہونے کے موقع پر ویڈیو کانفرنسنگ کے ذریعے پورے ملک کے ساجھے داروں کے ساتھ بات چیت کی۔ انھوں نے کہا کہ پردھان منتری فصل بیمہ یوجنا کے بارےمیں آگاہی پھیلانے کی ضرورت ہے تاکہ اور زیادہ کسان اس اسکیم سے فائدہ اٹھاسکیں۔
یہ اسکیم جوپورے ملک کے کسانوں کے لیے سب سے کم یکساں قسط پر خطرے کا جامع حل نکالنے کے ایک بڑے قدم کے طور پر شروع کی گئی تھی اس کی منظوری مرکزی کابینہ نے 13 جنوری 2016 کو دی تھی۔
وزیر زراعت نے پورے ملک میں اسکیم پر کامیاب عملدرآمد کے لیے ریاستی حکومتوں، بینکوں اور بیمہ کمپنیوں کو مبارکباد بھی دی۔ انھوں نے کچھ ایسی مثالیں بھی دیں جہاں یہ اسکیم کسانوں کے مفادات کا تحفظ کرنےمیں کامیاب رہی مثلاً آندھراپردیش، کرناٹک میں سوکھے کے دوران، ہریانہ میں ژالہ باری کے دوران اور 2019 میں راجستھان میں ٹڈی دل کے حملے کے دوران کلیموں کی ادائیگی۔
جناب تومر نے کہا ’’یہ اسکیم ایک سنگ میل فصل بیمہ اسکیم ہے جس میں ناگزیر قدرتی خطرے کی وجہ سے فصلوں کو ہونے والے ہر طرح کے نقصانات کا احاطہ کیا گیا ہے۔ اب تک کسانوں کے کلیموں کے سلسلے میں کل ملا کر 90000 کروڑ روپئے ادا کئے جاچکے ہیں۔ حقیقت تو یہ ہے کہ کووڈ-19 کے لاک ڈاؤن کے دوران بھی یہ ا سکیم پوری طرح سرگرم عمل رہی اور پورے بھارت میں 69.70 لاکھ کسانوں کو 8741.3 کروڑ روپئے سے زیادہ کے کلیموں کی ادائیگی کی گئی جو کہ بہت قابل تعریف ہے‘‘۔
میٹنگ میں 150 سے زیادہ نمائندوں نے شرکت کی ، جن میں ریاستی حکومتوں، بینکوں اور بیمہ کمپنیوں کے اہلکار شامل تھے۔ تمام ساجھے داروں نے اسکیم کے اہم نکات پر تبادلہ خیال کیا مثلاً زمینی ریکارڈ کو پی ایم ایف بی وائی پورٹل سے منسلک کرنا، فصلوں کے بیمے کا موبائل ایپ، مصنوعی سیارے کے ذریعے تصویریں لینا اور ریموٹ سینسنگ ٹیکنالوجی شامل ہیں۔
مستقل بہتری لانے کی ایک کوشش کے طور پر اس اسکیم کو فروری 2020 میں اسے بہتر بنانے کے بعد تمام کسانوں کے لیے رضاکارانہ کردیا گیا۔ ہر سال کی بنیاد پر 5.5 کروڑ سے زیادہ کسانوں کی درخواستیں موصول ہوئی ہیں اور اس طرح پچھلے پانچ برسوں کے دوران کسانوں کی درخواستوں کی تعداد 28 کروڑ سے زیادہ ہوگئی ہے۔
زراعت کے سکریٹری جناب سنجے اگروال نے اپنی تقریر میں کہا کہ پی ایف ایم بی وائی دنیا میں کسانوں کے لیے سب سے بڑی بیمہ اسکیم ہے اور یہ زراعت کے سیکٹر میں ٹیکنالوجی کے مؤثر استعمال کی ایک مثال ہے۔
ساجھے داروں سے بات چیت کے دوران پی ایم ایف بی وائی کے سی ای او ڈاکٹر بھوٹانی نے اسکیم کے پانچ سال مکمل ہونے پر ایک مقالہ پیش۔ مقالے کے لیے یہاں کلک کیجیے۔
جناب تومر نے مرکزی وزیر مملکت جناب پرشوتم روپالا اور جناب کیلاش چودھری نے بھارت کے کسانوں کو اسکیم میں اتنی بڑی تعداد میں شامل ہونے پر مبارکباد دی اور مستقبل میں اسکیم کی کامیابی کے لیے نیک خواہشات کا اظہار کیا۔
نوجوانوں کے امور اور کھیل کود کی وزارت
یوگا کےبین الاقوامی دن کے موقع پر نوجوانوں کے امور اور کھیلوں کی وزارت نے آج میجر دھیان چند نیشنل اسٹیڈیم میں "یوگا مہوتسو" کا انعقاد کیا
یوتھ افیئرز ڈپارٹمنٹ، یوتھ افیئرز اینڈ اسپورٹس کی وزارت نے بین الاقوامی یوم یوگا، 2023  سے قبل 20 جون، 2023 کو میجر دھیان چند نیشنل اسٹیڈیم، نئی دہلی میں "یوگا مہوتسو" کا انعقاد کیا ۔ یوتھ افیئرز کی سکریٹری محترمہ میتا راجیولوچن، جوائنٹ سکریٹری جناب منوج سیٹھی اور ڈائرکٹر پنکج کمار سنگھ بھی اس موقع پر موجود تھے۔
یوتھ افیئرز اینڈ اسپورٹس کی وزارت، ڈائریکٹوریٹ آف نیشنل سروس اسکیم ، نیشنل سروس اسکیم ، نہرو یووا کیندر سنگٹھن ، اسپورٹس اتھارٹی آف انڈیا ، نیشنل اینٹی ڈوپنگ ایجنسی ، نیشنل ڈوپ ٹیسٹ لیبارٹری  کے افسران / عہدیداروں نے بھی کامن یوگا پروٹوکول میں حصہ لیا۔ اس کے علاوہ این ایس ایس کے 100 سے زیادہ رضاکاروں نے یوگا مہوتسو 2023 کے دوران مشترکہ یوگا پروٹوکول میں حصہ لیا۔
یوتھ افیئرز کی سکریٹری محترمہ میتا راجیولوچن نے مجمع سے خطاب کرتے ہوئے ذہنی اور جسمانی صحت کو بہتر بنانے میں یوگا کی اہمیت کو اجاگر کیا۔ اس تقریب میں پرجاپیتا برہما کماری ایشوریہ وشو ودیالیہ کے ذریعہ 'راجیہ اور مراقبہ کے فوائد اور تکنیک' پر ایک سیشن اور مرارجی دیسائی نیشنل انسٹی ٹیوٹ آف یوگا کے یوگا انسٹرکٹرز کے ذریعہ یوگا کے مظاہرے شامل تھے۔
مواصلات اور اطلاعاتی ٹیکنالوجی کی وزارت
دیہی فائبر نیٹ ورک
ملک کی تمام گرام پنچایتوں  کو براڈ بینڈ کی کنیکٹی ویٹی فراہم کرنے کی غرض سے بھارت نیٹ پروجیکٹ کو مرحلہ وار نافذ کیاجارہا ہے۔ 25 جولائی 2022 تک ، اس پروجیکٹ کے تحت مجموعی طور پر 178044 جی پیز کو سروس ریڈی بنا دیا گیا ہے۔ بھارت نیٹ پروجیکٹ کے دائرہ کار کو حال ہی میں توسیع دی گئی ہے جس میں اسے ملک میں جی پیز سے بالاتر آباد تمام گاؤوں میں نافذ کیا گیا ہے، جس کی تکمیل کے لیے وقت کی مدت 2025 تک کی گئی ہے۔ درج ذیل افعال پر اس پروجیکٹ کے نفاذ میں خاص طور پر اثر ڈالا ہے:
- بھارت نیٹ ایک چیلنج سے بھرپور پروجیکٹ ہے جس میں گرام پنچایتیں ملک کے دور دراز کے اور الگ تھلگ علاقوں تک پھیلی ہوئی ہیں۔ جن میں مشکل ترین اور دشوار گذار پہاڑی سلسلے  سے متاثر علاقوں سمیت) شامل ہیں۔
- بھارت نیٹ مرحلہ IIکے تحت 8 ریاستوں میں تقریباً 65000 جی پیز میں ، ریاست کے زیر قیادت ماڈل کے تحت ریاستی سرکاریں اس کا نفاذ کر رہی ہیں۔ اس کا نفاذ ہدف شدہ مقررہ وقت کی مدت کے ہم مطابق نہیں ہے کیونکہ ریاستی سرکاریں اس نفاذ کی ذمے دار ہیں۔
- iii. یہ پروجیکٹ لاک ڈاؤن اور کووڈ-19 کے باعث نقل وحرکت کی پابندیوں کی وجہ سے بھی بری طرح متاثر ہوا ہے نیز اس پر رائٹ آف وے  مسائل کا بھی ایسا ہی اثر ہوا ہے۔
یہ معلومات آج راجیہ سبھامیں مواصلات کے وزیر مملکت جناب دیوسنگھ چوہان نے ایک سوال کے تحریری جواب میں فراہم کیں۔
وزیراعظم کا دفتر
وزیر اعظم نےنشانے باز منیش نروال کوپیرالمپکس میں سونے کا تمغہ جیتنے کے لئے مبارکباد دی
وزیراعظم جناب نریندر مودی نےٹوکیو میں منعقد پیرالمپکس کھیلوں میں سونے کا تمغہ جیتنے کے لئےنشانے بازمنیش نروال کو مبارکباد پیش کی ہے۔
ایک ٹوئیٹ میں وزیر اعظم نے کہا؛
’’ٹوکیو #پیرالمپکس میں ملک کے افتخار کا سلسلہ جاری ہے۔ نوجوان اورزبردست صلاحیتوں والے منیش نروال کی شاندار کامیابی۔ان کا طلائی تمغہ جیتنا،بھارتی کھیلوں کے لئےیادگار لمحہ ہے۔ میری جانب سے انہیں مبارکباد، آئندہ کے لئے نیک خواہشات۔‘‘
خواتین اور بچوں کی ترقیات کی وزارت
عوامی تعاون اور بچوں کی ترقی کے قومی انسٹی ٹیوٹ مشن پوشن 2.0 کے تحت علاقائی سینٹر موہالی میں ’پوشن بھی ، پڑھائی بھی اور ایس اے یم اینڈ ایم اے ایم کے بندوبست پرآن لائن تربیت کے پروگرام کااہتمام کیا
نیشنل انسٹی ٹیوٹ آف پبلک کوآپریشن اینڈ چائلڈ ڈیولپمنٹ  نے 15 اور16 جون، 2023 کو علاقائی سینٹر موہالی میں پوشن بھی پڑھائی اور ایس اے ایم اور ایم اے ایم کے بندوبست سے متعلق ایک آن لائن تربیتی پروگرام کااہتمام کیا۔ کم و بیش 100 شرکا نے اس پروگرام میں شرکت کی ۔
ماحولیات، جنگلات اور موسمیاتی تبدیلی کی وزارت
پی ای ٹی کی درآمد
ضرر رساں اور دیگر طرح کے فضلہ کے ضابطے 2016 میں یکم مارچ 2019 کو ترمیم کی گئی تھی تاکہ خصوصی اقتصادی زونز  اور برآمداتی اورینٹڈ اکائیوں سمیت ملک میں ٹھوس پلاسٹک کے کچرے کی درآمد پر پابندی لگائی جائے۔ پولیتھی لین ٹیری فتھلیٹ  سمیت پلاسٹک کے کچرے کو اندرون ملک جمع کرنے اور ریسائکلنگ کو فروغ دینے کے لیے درآمد پر پابندی عائد کی گئی تھی۔
البتہ،بعد میں صورتحال کا جائزہ لیا گیا اور پی ای ٹی کی درآمد کرنے کی اجازت دینے کے لیے نومبر 2021 میں ضوابط میں ترمیم کی گئی۔ پی ای ٹی کی درآمد کو پی ای ٹی ریسائکلنگ اکائیوں کے کچرے کے دستیابی میں خلاء کو پر کرنے کی اجازت دی گئی تھی جو اس کے بدلے میں دھاگہ تیار کرنے والی اکائیوں کو خام مال فراہم کرتی ہے۔ پی ای ٹی فضلہ کے 90 فیصد سے زیادہ اکٹھا ہونے کے باوجود، ریسائکلنگ کی اکائیوں کے لیے پلاسٹک کے کچرے کی خام مال کی کمی تھی۔اس کی دلیل یہ ہے کہ پی ای ٹی ریسائکلنگ صنعت، گھریلو کچرے کے انتظام کے لیے منتظم ہے اور جب تک دستیاب گھریلو فضلہ کو جمع اور ریسائکل کیا جارہا ہے، خام مال کی کمی کی وجہ سے ، صنعت کی ترقی کی راہ میں رکاوٹ نہیں ہونی چاہئے۔
پالیسی یہ گنجائش فراہم کرتی ہے کہ درآمد کی اجازت ، صرف ان حقیقی ریسائکلنگ کا کام کرنے والوں کو دی جائے گی جن کے پاس درست اجازت اور کام کرنے کی رضامندی ہے تاکہ اس بات کو یقینی بنایا جاسکے کہ فضلہ کو بامقصد طریقے سے کام میں لایا جارہا ہے۔ مزید برآں، درآمد شدہ مقدار کو صرف ریسائکلنگ کی صلاحیت میں خلاء کو پر کرنے کے لیے محدود کیا جائے گا نہ کہ گھریلو فضلہ کی پروسیسنگ کو تبدیل کرنے کے لیے۔
ماحولیات، جنگلات اور آب وہوا کی تبدیلی کی وزارت نے ، پلاسٹک فضلہ کے انتظامیہ کے ترمیمی ضابطے 2022 کے ذریعے ، پلاسٹک کے کچرے کے لیے توسیعی پروڈیوسر کی ذمے داری  کے رہنما خطوط نوٹیفائی کئے ہیں، جن میں پی ای ٹی بھی شامل ہے۔ رہنما خطوط کے مطابق ، پروڈیوسر، درآمد کار اور برانڈ-مالکان، پلاسٹک فضلہ کے لیے ای پی آر کے ذمے دار ہیں۔ انھیں ای پی آر کے تحت جمع کئے گئے پلاسٹک فضلہ کی کم سے کم سطح کی ریسائکلنگ  کو یقینی بنانا ہوگا۔ای پی آر کے تحت جمع کئے گئے جانے والے پلاسٹک پیکیجنگ فضلہ کی کم از کم ریسائکلنگ کا قابل عمل طریقہ کار ، پلاسٹک پیکیجنگ فضلہ کی مرغولاتی معیشت کو مزید مستحکم کرے گا۔
یہ معلومات ماحولیات، جنگلات اور آب وہوا کی تبدیلی کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں فراہم کیں۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 154.77 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 17.88 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،08 جنوری، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,54,77,87,725
|
|
دستیاب خوراک
|
|
17,88,98,351
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 154.77کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 17.88 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزیراعظم کا دفتر
وزیراعظم نے ماں چندرگھنٹا کے آگے سر عقیدت خم کیا
وزیراعظم جناب نریندر مودی نے ماں چندر گھنٹا سے دعا کی ہے کہ وہ اپنے تمام عقیدت مندوں کو منفی طاقتوں پر فتحیابی کی طاقت عطا کرے۔
ایک ٹوئیٹ میں وزیر اعظم نے کہا؛
’’ماں چندر گھنٹا کے قدموں میں سر عقیدت خم ۔ دیوی چندر گھنٹا اپنے سبھی عقیدتمندوں کو منفی طاقت پر فتح کے لئے دعا دے۔ اس موقع پر ان کی عقیدت میں ایک ثنا…‘‘
شہری ہوابازی کی وزارت
کووڈ – 19 کے خلاف بھارت کی لڑائی میں مدد کے لیے لائف لائن اڑان کے تحت 415 پروازیں چلائی گئیں
نئی دہلی، 31 اپریل 2020 / ایئر انڈیا ، ایلائنس ایئر ، بھارتی فضائیہ اور پروائیویٹ ہوائی کمپنیوں کے ذریعے لائف لائن اڑان کے تحت 415 پروازیں چلائی گئیں ان میں سے 241 پروازیں ایئر انڈیا اور ایلائنس ایئر نے چلائیں۔ ہوائی راستوں سے جو سامان اب تک بھیجا گیا ہے وہ تقریباً 779 اعشاریہ آٹھ چھ ٹن ہے۔ لائف لائن اڑان پروازوں نے اب تک 4,07,139 کلومیٹر سے زیادہ ہوائی فاصلہ طے کیا ہے۔ شہری ہوا بازی کی وزارت، کووڈ- 19 کے خلاف بھارت کی لڑائی میں مدد دینے کے لیے لازمی طبی سامان ملک کے دور دراز علاقوں تک پہنچانے کے لیے گھریلو شعبے میں لائف لائن اڑان پروازیں چلا رہی ہے۔
پون ہنس نے 29 اپریل 2020 تک دو ٹن سامان پہنچایا جس کے لیے اس نے 7,257 کلو میٹر فاصلہ طے کیا۔ پون ہنس لمیٹڈ سمیت ہیلی کاپٹر خدمات جموں و کشمیر ، لداخ، جزیروں اور شمال مشرقی خطے میں فراہم کی جا رہی ہیں جس کے تحت عام طبی سامان اور مریضوں کو لے جایا جا رہا ہے۔ ایئر انڈیا اور بھارتی فضائیہ نے ابتدائی طور پر جموں و کشمیر ، لداخ، شمال مشرق اور دیگر جزیرے والے علاقوں کے لیے اشتراک کیا تھا۔
سامان لے جانے والی گھریلو ہوائی کمپنیاں اسپائس جیٹ، بلیو ڈارٹ، انڈیگو اور وستارا اپنی مال بردار پروازیں تجارتی بنیاد پر چلا رہی ہیں۔ اسپائس جیٹ نے 683 مال بردار پروازیں چلائیں جس کے تحت اس نے 11,84,107 کلو میٹر فاصلہ طے کرتے ہوءے 4940 ٹن سامان پہنچایا۔ ان میں سے 245 پروازیں بین الاقوامی مال بردار پروازیں تھیں۔ بلیو ڈارٹ نے 233 مال بردار پروازیں چلائیں، جس کے تحت اُس نے 2,53,631 کلومیٹر فاصلہ طے کرتے ہوئے 3932 ٹن سامان پہنچایا۔ اِن میں سے 12 پروازیں بین الاقوامی مالبردار پروازیں تھیں۔ انڈیگو نے 64 مال بردار پروازیں چلائیں جس کے تحت اس نے 1,01,989کلو میٹر فاصلہ طے کرتے ہوئے 269 ٹن سامان پہنچایا۔ اس میں 18 بین الاقوامی پروازیں بھی شامل ہیں۔ اس میں حکومت کے لیے مفت طبی سپلائی بھی شامل ہے۔ وستارا نے نے 17 مال بردار پروایزیں چلائیں۔ جس کے تحت اُس نے 24141 کلومیٹر فاصلہ طے کرتے ہوئے 123 ٹن سامان ہوائی راستوں سے پہنچایا۔
بین الاقوامی شعبوں میں دواؤں ، طبی سامان اور کووڈ -19 سے متعلق راحت سامان پہنچانے کے لیے مشرقی ایشیا کے ساتھ ایک مال بردار ہوائی پل قائم کیا گیا۔ ایئر انڈیا کے ذریعے 729 ٹن طبی سامان پہنچایا گیا۔
مذکورہ بالا کے علاوہ بلیو ڈارٹ نے 14 اپریل سے 29 اپریل تک گوانگچو اور شنگھائی سے تقریباً 114 ٹن طبی سامان پہنچایا۔ اسپائس جیٹ نے بھی 29 اپریل 2020 تک شنگھائی اور گوانگچو سے 153 ٹن طبی سامان پہنچایا۔ اور 25 اپریل 2020 تک ہانگ کانگ اور سنگاپور سے 13 ٹن طبی سامان پہنچایا۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2161
(Visitor Counter : 98
نائب صدر جمہوریہ ہند کا سکریٹریٹ
نائب صدر جمہوریہ ہند نے کورونا سے سیکھے گئے اسباق کے ساتھ زندگی گزارنے کے نئے طریقے اپنانے کی تلقین کی
زندگی اور انسانیت کے تئیں نیا رجحان اپنایا جانا چاہئے
مرض یا معیشت سب کو متاثر کرتی ہے، ایک دوسرے پر منحصر حیات کلیدی سبق ہے:نائب صدر جمہوریہ ہند
کووڈ نے فلسفیانہ اور اخلاقی موضوعات نمایاں کئے ہیں، اقتصادی خطا کاری کے پہلوؤں کو اجاگر کیا ہے
کووڈ کو تہذیبی تشویش قرار دیا ہے
جناب نائیڈو نے کورونا کے دوران نئی اور معمول کے مطابق زندگی گزارنے کےلئے 12نکات تجویز کئے ہیں
نئی دہلی، 18 ؍مئی، 2020،نائب صدر جمہوریہ اور راجیہ سبھا کے چیئرمین جناب ایم وینکیا نائیڈو نے کورونا کے دوران زندگی گزارنے کےلئے نئے طریقے اختیار کرنے پر زور دیا ہے اور اس وائرس سے نمٹنے کے لئے یعنی اس کے ساتھ معمول کے مطابق زندگی بسر کرنے کے لئے 12نکات پر مبنی فریم ورک بھی تجویز کیا ہے۔ انہوں نے کہا ہے کہ کورونا کی وبائی مرض نے ہمیں اب تک جو سبق سکھائے ہیں، اس سے فائدہ اٹھانا چاہئے۔ا نہوں نے زندگی اور انسانیت کے تئیں نئے رجحانات اپنانے پر زور دیا ہے اور کہا ہے کہ ہو سکتا ہے کہ یہ وائرس اب تک متوقع م مدت سے زیادہ عرصے تک اپنے اثر کے ساتھ باقی رہے۔
گزشتہ رات 4.0لاک ڈاؤن کے اعلان کے فورا بعد جس میں پابندیوں کو خاطر خواہ حد تک نرم کاری سے ہمکنار کیا گیا ہے۔ جناب نائیڈو نے 1539الفاظ پر مشتمل ایک تفصیلی مضمون فیس بُک پر تحریر کیا ہے، جس کا تعلق کووڈ-19 کے وبائی مرض کے پس منظر میں فلسفیانہ اور اخلاقی اقدار و موضوعات سے ہے۔ ساتھ ہی ساتھ اس میں آئندہ زندگی کو گزارنے کے لئے زندگی کی ضروریات پر بھی احاطہ کیا گیا ہے۔جناب نائیڈو کی تحریر میں خصوصی توجہ اس با ت پر دی گئی ہے کہ زندگی الگ تھلگ رہ کر نہیں گزاری جا سکتی ہے اور اس وائرس کے پھوٹ پڑنےسے یہ بات سامنے آئی ہے کہ ہماری زندگیاں ایک دوسرے سے مربوط ہیں۔ انہوں نے کہا ہے کہ جو چیز کسی ایک شخص پر کہیں بھی اثرانداز ہوتی ہے، اس کا اثر دوسری جگہوں پر بھی پڑتا ہے خوا ہ یہ مرض ہو یا معیشت۔
کورونا سے قبل کی زندگی کی نوعیت کی تفصیل کا ذکر کرتے ہوئے جناب نائیڈو نے کہا ہے کہ انسان مسرت کی تلاش میں ایک قرضدار بن گیا ہے اور مادی زندگی کی ترقی نے کنبوں کو چھوٹا کر دیا ہے اور اب معاشرے میں محض غرض کے تحت تعلقات رکھے جاتےہیں اور انسان کے ذہن میں تکبر اس حد تک آ گیا ہے کہ وہ یہ سوچتا ہے کہ وہ الگ تھلگ رہ کر اپنی زندگی بسر کر سکتا ہے، اسے دوسرے کی زندگی کی پرواہ نہیں ہوتی۔
نائب صدر جمہوریہ ہند نے میڈیا سے کہا ہے کہ وہ اس وائرس کے سلسلے میں ہر حال میں صحیح اورسائنٹفک اطلاع ہی بہم پہنچائے نہ کہ اسے ایک عظیم تباہی بنا کر پیش کرے۔ جناب نائیڈو نے عوام سے کہا ہے کہ وہ مختلف انداز میں زندگی گزاریں اور محفوظ رہیں۔
۔۔۔۔۔۔۔۔۔۔۔
م ن۔ک ا۔
U- 2613
(
شمال مشرقی ریاستوں کی ترقی کی وزارت
نان لیپس ایبل سینٹرل پول آف ریسورسیز -ریاستی اسکیم کے تحت 16234.88کروڑ روپے کی مالیت کے کل 1635 پروجیکٹ منظور کئے گئے
شمال مشرقی خطے کی ترقی کے مرکزی وزیر جناب جی کشن ریڈی نے آج راجیہ سبھا میں ایک تحریری جواب میں بتایا کہ نان لیپس ایبل سینٹرل پول آف ریسورسیز -ریاستی اسکیم کے تحت 16234.88کروڑ روپے کی مالیت کے کل 1635 پروجیکٹ منظور کئے گئے، جن میں سے 11128.00 کروڑ روپے مالیت کے 1307 پروجیکٹ پہلے ہی مکمل کئے جاچکے ہیں۔
31 جولائی 2023 تک 5105.79 کروڑ روپے مالیت کے کل 328 پروجیکٹ نفاذ کے مختلف مرحلوں میں ہیں۔ جن کے لئے مرکز کی جانب سے فراہم کرایا جانے والا حصہ 925.39 کروڑ روپے کا ہے۔
وزارت خزانہ
ریزروبینک آف انڈیا -آربی آئی نے بھارتی روپے میں بین الاقوامی تجارت کے لئے حساب کتاب تیارکرنے اور ادائیگی کرنے کی اجازت دےدی ہے
ریزروبینک آف انڈیا –آربی آئی نے بھارتی روپے میں بین الاقوامی تجارتی حساب کتاب چُکتا کرنے یا تصفیہ کے سلسلے میں بموجب اے بی  سرکولرنمبر 90/2023-2022/RBI10مورخہ 11جولائی 2022کو بھارتی روپے میں بین الاقوامی تجارت کے لئے حساب کتاب کرنے اور ادائیگیاں کرنے کی اجازت دیدی ہے ۔
خزانے کے مرکزی وزیرمملکت ڈاکٹربھگوت کسان راؤ کراڈنے آج راجیہ سبھا میں ایک سوال کے تحریری جواب میں یہ اطلاع فراہم کی ہے ۔
مزید معلومات فراہم کرتے ہوئے ، وزیرموصوف نے کہاکہ سرکولر کے پیراگراف دس کے تحت ، منظوری کا عمل ، خصوصی آئی این آر ووسترو کھاتے کھولنے کے لئے ہے ، اورساجھیداری ملک کے بینک بھارت میں مجاز ڈیلر  بینکوں سے رجوع کرسکتے ہیں ، جو سمجھوتے کی تفصیلات کے ساتھ ریزروبینک آف انڈیا سے منظوری کی درخواست کرسکتے ہیں ۔ خصوصی آئی این آر ووسترو کھاتہ رکھنے والے اے ڈی بینک کو اس بات کو یقینی بنانے ہوگا کہ کاروباری تعلق رکھنے والے بینک کا تعلق انتہائی جوکھم والے اور عدم تعاون والے قانونی اختیارات کی حامل حدود سے متعلق ایف اے ٹی ایف کے تازہ ترین عوام بیانیہ میں ایسے ملک یا نظام انصاف سے نہ ہو، جس کے لئے ایف اے ٹی ایف نے انسدادی اقدامات کے لئے کہاہے ۔
وزارت آیوش
آیوش کی وزارت نے ملک بھر میں آیوش 64 کی دستیابی بڑھانے کے لئے اقدامات کیے
پولی ہربل دوا آیوش 64 کلینکل آزمائش میں کووڈ-19 کے ہلکے سے معتدل معاملوں کے علاج ومعالجے میں بہت سود مند اور مفید پایا گیا ہے
کووڈ-19 عالمی وبا کے معاملوں میں حالیہ کچھ ہفتوں کے دوران اضافہ ہوا ہے اور اس وبا کو سرکاری صحت کا ایک سب سے بڑا چیلنج قرار دیاگیا ہے جو اس صدی میں ملک کے سامنے درپیش ہے۔ اس مدت کے دوران حفظان صحت کے آیوش نظام کی صلاحیت کو بڑے پیمانے پر افراد اور میڈیکل پریکیشنرس کے ذریعے بروئے کار لایاگیا ہے، جو فزیکل اور جذباتی صحت کے امور سے نمٹنے میں پیش پیش نظر آتا ہے اور کئی غیر معمولی نتائج اطلاعات بھی ملی ہیں۔
کووڈ-19 کے علاج کے لئے پولی ہربل آیورویدک میڈیسن  آیوش-64 کو دوبارہ تجویز کرنا اس شعبے میں سب سے اہم پیش رفت ہے۔آیوش-64 ملیریا کے علاج کے لئے 1980 می پہلی بار تیار کی گئی تھی اور یہ سبھی انضباطی ضرورتیں، کوالٹی اور فارماکوپویل معیارات کو پورا کرتی ہے۔ سی سی آر اے ایس نے حال ہی میں ملک بھر میں میڈیکل کالجوں اور دیگر کئی تحقیقی اداروں اور کونسل آف سائنٹفک اینڈ انڈسٹریل ریسرچ  کے اشتراک سے غیر علامات والے ہلکے سے معتدل کووڈ-19 کے علاج پر توجہ دیتے ہوئے اس دوا کی زبردست اور پوری طرح کلینکل آزمائش کی تھی۔ ملک کےمشہور سائنسدانوں کی قیادت میں آزمائش نے یہ ظاہر کیا کہ آیوش -64 اینٹی وائرل ایمیون ماڈیولز اور اینٹی پای ریٹک پراپرٹیز ہے۔ یہ غیر علامات والے ہلکے سے معتدل کووڈ-19 انفیکشن کے علاج میں سود مند پائی گئی۔ اس کے نتیجے میں کووڈ-19 کے لئے اب دوبارہ دوا تجویز کی گئی ہے۔ یہ اعلان وزارت کی جانب سے 29 اپریل 2021 کو ایک پریس کانفرنس میں کیاگیا۔
وزارت نے تب سے ملک بھر میں آیوش-64 کی تقسیم کےعمل کے لئے کئی اقدامات کئے ہیں اور اس کی پیداوار بڑھائی ہے تاکہ یہ ایک مختصر وقت میں لوگوں کی ایک بڑی تعداد کے لئے دستیاب ہوسکے۔اس کوشش کے حصے کے طور پر سی سی آر اے ایس اور نیشنل ریسرچ اینڈ ڈیولپمنٹ سینٹر  نے ایسی تعاون کے ساتھ آیوش 64 کی زیادہ پیداوار اور آیوش-64 کے کمرشیلائزیشن کے لئے ایک اقرار نامے پر دستخط کئے۔ 27 اپریل 2021 کو آیوش کی وزارت نے اے ایس یو میڈیسن  کی تمام ریاستی لائسینسنگ اتھارٹیز کے لئے ایڈوائزری جاری کی تاکہ موجودہ عندیوں کے علاوہ ہلکے سے معتدل کووڈ-19 کے علاج کے لئے ایک طریقہ کار کے طور پر آیوش 64 دوبارہ تجویز کی جاسکے۔
ملک بھر میں آیوش-64 کی دستیابی کو یقینی بنانے کی ضرورت پر زور دیتے ہوئے وزارت نے مزید دواساز کمپنیوں کی اس بات کے لئے حوصلہ افزائی کی ہے کہ وہ آگے آئیں اور اس دوا کے لئے مینوفیکچرنگ لائسنس حاصل کریں ٹکنالوجی کی منتقلی کے لئے خواہشمند کمپنیاں این آر ڈی سی اور سی سی آر اے ایس سے رجوع کرسکتی ہیں۔ سی سی آر اے ایس آیوش -64 دوا تیار کرنے میں اے ایس یو ڈرگس مینوفیکچررس کو تکنیکی تعاون وامداد فراہم کرے گی۔
.......................
ش ح،ح ا، ع ر
03-05-2021
U-4160
(Visitor Counter : 178
سائنس اور ٹیکنالوجی کی وزارت
سی ایس آئی آر۔آئی آئی پی نے بہتر گڑ بنانے والے پلانٹ کے لیے ایک معاہدے پر دستخط کیے ہیں
نئی دہلی،6 جولائی 2022/
سی ایس آئی آر۔آئی آئی پی اور جناب انوج کمار، گاؤں نیراولی، موانا، میرٹھ، اتر پردیش۔250401 کے درمیان سی ایس آئی آر۔آئی آئی پی ٹیکنالوجی "بہتر گڑ بنانے کا پلانٹ - گڑ بھٹی - 250 401" کے درمیان 6 جولائی 2022 کو ایک معاہدے پر دستخط ہوئے۔
زراعت اور زراعت پر مبنی کاٹیج انڈسٹریز دیہی معیشت کی لائف لائن ہیں، تاہم سائنسی مداخلت کے ذریعے دیہی صنعتوں کی جدید کاری دیہی ترقی کے لیے سب سے بڑا چیلنج ہے۔ سی ایس آئی آر۔آئی آئی پی کا بہتر گڑ بنانے کا پلانٹ "گڑ بھٹی" دیہی ہندوستان کی زراعت پر مبنی کاٹیج انڈسٹری کو بحال کرنے کی طرف ایک قدم ہے۔ یہ ٹیکنالوجی نہ صرف 'گڑ' بنانے کی پیداواری صلاحیت کو بہتر بنا سکتی ہے بلکہ اخراج کو بھی کم کر سکتی ہے۔ اس ٹیکنالوجی نے دیہی عوام کو روزگار کے نئے مواقع اور موجودہ پلانٹ مالکان کو اضافی آمدنی کی پیشکش کی ہے جو اس ٹیکنالوجی کو نافذ کرتے ہیں۔
اس ٹیکنالوجی کے فوائد یہ ہیں: ایندھن کی کھپت میں 20 فیصد کمی، گڑ کی روزانہ پیداواری صلاحیت میں 15 فیصد اضافہ، دھوئیں اور اخراج میں نمایاں کمی، فرنس میں ایندھن کی آسانی سے چارجنگ، گڑ بنانے والے پلانٹ کی زندگی میں اضافہ۔